Bai Bibyaon Ligkayan Bigkay

Si Bai Bibyaon Ligkayan Bigkay ay isang pinuno ng Lumad at environmentalista. Siya ang una at nag-iisang babaeng pinuno sa kasaysayan ng mga Lumad.  Siya ay isang tagapagtaguyod ng mga karapatan ng mga katutubo at naging tagapagtanggol ng mga lupaing ninuno ng Manobo pati na rin ang Pantaron Mountain Range mula pa noong 1994. Ang Pantaron Mountain Range ay tahanan ng isa sa pinakamalaking natitirang lubwagan sa Pilipinas.  Angkabundukan ay naghahatid din ng tubig sa mga pangunahing ilog sa Mindanao, kabilang ang ilog ng Mindanao, Ilog Pulangi, Ilog ng Davao, Ilog ng Tagoloan, at mga pangunahing sanga ng ilog ng Ilog Agusan.  Si Bigkay ay binigyan ng parangal na Bai na nakalaan para sa mga kababaihang Mindanaon na may katungkulan at ang Bibyaon ay titulo ni Bigkay bilang pinuno ng kanyang tribo. 

Kasama siya sa mga pinuno na kumontra sa mapanirang operasyon ng pagtotroso na makakasira sa mga lupaing ng Manobo sa Talaingod, Davao del Norte. 

Natanggap ni Bigkay ang Gawad Tandang Sora mula Unibersidad ng Pilipinas  noong 2017 para sa kanyang pamumuno sa pakikibaka ng mga katutubo para sa karapatang pantao at dignidad.  Siya ay tinawag bilang "ang Tandang Sora ng kanayunan… ang Ina ng mga Lumad na pumukaw sa rebolusyon ng sambayanang Pilipino para sa pambansang pagpapasiya at kalayaan."

Kinilala rin siya bilang Most Distinguished Awardee ng 5th Gawad Bayani ng Kalikasan (Hero of the Environment Award) noong 2018.

Mga Sanggunian 

Nabubuhay na mga tao
Aktibista
Aktibismo